Document ID: 32004R0057

Nõukogu määrus (EÜ) nr 57/2004,
27. oktoober 2003,
millega muudetakse komisjoni otsust 2002/602/ESTÜ, mis korraldab teatavate piirangute haldamist teatud terastoodete impordile Vene Föderatsioonist
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 133,
võttes arvesse komisjoni ettepanekut
ning arvestades järgmist:
(1) partnerlus- ja koostööleping, mis kehtestab partnerluse ühelt poolt Euroopa ühenduste ja nende liikmesriikide ning teiselt poolt Vene Föderatsiooni vahel [1] jõustus 1. detsembril 1997;
(2) partnerlus- ja koostöölepingu artikkel 21 sätestab, et toodete kaubandust Euroopa Söe- ja Teraseühenduses (edaspidi "ESTÜ") reguleeritakse selle III jaotise, välja arvatud artikkel 15, ning üksiklepingu sätete järgi;
(3) 9. juulil 2002 sõlmisid ESTÜ ja Vene Föderatsiooni valitsus asjakohase kaubanduslepingu teatud terastoodete kohta, [2] mis kiideti ESTÜ nimel heaks komisjoni otsusega 2002/603/ESTÜ; [3]
(4) ESTÜ asutamisleping aegus 23. juulil 2002. Lepingu artikli 10 lõigu 2 kohaselt leppisid pooled teatavate terastoodete kaubanduse suhtes kokku, et seda tuleks jätkata ning kõik õigused ja kohustused peaksid pärast lepingu aegumist säilima;
(5) Vene Föderatsiooni valitsus on vastavalt lepingu artikli 3 lõigule 3 taotlenud teatava hulga 2002. aasta koguseliste piirnormide ulatuses tarnimata jäänud terastoodete järeltarnimist. Lubatavad järeltarned iga tootegrupi kohta on järgmised: SA1 - 2186980 kg, SA1a - 10802830 kg, SA2 - 4200000 kg, SA3 - 2505046 kg, SA4 - 0, SB1 - 272850 kg, SB2 - 4200000 ja SB3 - 11550000;
(6) vastavalt lepingu artikli 3 lõigule 4 on Vene Föderatsiooni valitsus taotlenud 4000 tonni SB2 ja 6000 tonni SB3 tootegrupi terastoodete asendamist SA1a tootegrupi terastoodetega;
(7) eespool nimetatud lepingu kooskõlastatud protokolli nr 2 kohaselt alustasid pooled läbirääkimisi ning jõudsid järeldusele, et kaubandustoodete lepingujärgset reguleerimist tuleb laiendada ka tootegruppidele SA5 ja SA6 ning see laienemine kajastatakse uues, eelnevat muutvas lepingus;
(8) ühendus kiitis uue lepingu sõlmimise heaks ja leping jõustus selle allakirjutamise päeval; [4]
(9) et arvesse võtta kõnealused järeltarnete ja asenduste taotlused ning uue lepingu tingimused, on vastavalt komisjoni otsusele 2002/602/ESTÜ vajadus muuta teatud piirangute haldamist Vene Föderatsioonist imporditavate teatavate terastoodete suhtes, [5]
ON VASTU VÕTNUD KÄESOLEVA MÄÄRUSE:
Artikkel 1
Otsust 2002/602/ESTÜ muudetakse järgmiselt:
1. I lisa asendatakse käesoleva määruse I lisa tekstiga.
2. IV lisa asendatakse käesoleva määruse II lisa tekstiga.
Artikkel 2
Ühendusse imporditavalt, tootegruppidesse SA5 ja SA6 kuuluvalt kaubalt, millega on kaasas enne käesoleva määruse jõustumise kuupäeva välja antud järelevalvedokument, [6] ei nõuta impordiluba, nagu on osutatud komisjoni otsuses 2002/602/ESTÜ, eriti selle artiklis 2.
Artikkel 3
I lisas määratletud ja tootegruppides SA5 ja SA6 loetletud Vene Föderatsiooni päritolu ja ühendusse imporditud toodete üle peetakse alates 1. jaanuarist 2003 arvestust vastavalt II lisas seatud koguselistele piirnormidele aastaks 2003.
Artikkel 4
Käesolev määrus jõustub kümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Luxembourg, 27. oktoober 2003

Labels: 18
3
1